KOMISSION ASETUS (EY) N:o 1509/94,
annettu 29 päivänä kesäkuuta 1994,
interventioelinten oliiviöljyn ostoa ja varastointia koskevista yksityiskohtaisista säännöistä annetun asetuksen (ETY) N:o 3472/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 3179/93(2), ja erityisesti sen 12 artiklan 4 kohdan,
sekä katsoo, että
laatua korostavan politiikan edistämiseksi on tarkoituksenmukaista vahvistaa interventiossa vaadittavia laadullisia perusteita; tämän vuoksi olisi jätettävä intervention ulkopuolelle lamppuöljyt, joiden happamuusaste on suurempi kuin kuusi prosenttia, tekemällä pieni muutos alennuksiin markkinoiden tosiasiallisen tilanteen huomioon ottamiseksi paremmin; intervention hyvän hallinnon vuoksi olisi myös tehtävä muutos niiden parhaiden öljylaatujen korotuksiin, joille tavallisesti on menekkiä markkinoilla; markkinoiden paremman vakauden varmistamiseksi korotus- ja alennusasteikkoa olisi muutettava kahdessa vaiheessa,
interventioon tarjotun öljyn laadun valvomiseksi paremmin olisi täydennettävä tähän tarkoitukseen käytettyjä määritysmenetelmiä,
muille neitsytöljyille kuin lamppuöljyille tehtävien määritelmien vuoksi olisi pidettävä voimassa näitä öljyjä koskevien maksujen lisäaikaa, ja
rasvojen hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan komission asetus (ETY) N:o 3472/85(3) seuraavasti.
1) Korvataan 1 artiklan toisessa alakohdassa ilmaisu "enintään 8 prosenttia" ilmaisulla "enintään 6 prosenttia".
2) Korvataan 2 artiklan 4 kohdan ensimmäisen alakohdan a alakohdassa ilmaisu "liitteissä II, III, VIII, IX, X A ja B sekä XI" ilmaisulla "liitteissä II, III, IV, VIII, IX, X A ja B sekä XI".
3) Poistetaan 3 artiklan 4 kohdan toisessa alakohdassa ilmaisu "markkinointivuodeksi 1992/1993".
4) Korvataan liite asetuksen 3472/85 liitteellä.
2 artikla
Tämä asetus tulee voimaan 1 päivänä heinäkuuta 1994.
Asetuksen (ETY) N:o 3472/85 liitteen asemasta sovelletaan kuitenkin tämän asetuksen liitettä a 31 päivään lokakuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä kesäkuuta 1994.